Ehrenkirchen - Alemannische Wikipedia

# Ehrenkirchen

### Us der alemannische Wikipedia, der freie Dialäkt-Enzyklopedy

Ehrechilche (Ehrenkirchen)
Wappe | Charte
--- | ---

Dialekt: Alemannisch
Hauptvariante: | Hochalemannisch
Regionalvariante: | Markgräflerisch
Lokalvariante: | nördl. Markgräflerisch vorderöstr. Variante
Verbreitig: | mässig, Tendenz zum Nideralemannisch
Basisdate
Staat: | Dytschland
Bundsland: | Bade-Württeberg
Regierigsbezirk: | Friburg
Krais: | Brisgau-Hochschwarzwald
{{{ADUNIT_NAME}}}: | {{{adunit}}}
Gmei: |
Geographischi Lag: | 47° 55′ N, 07° 45' O
Höchi: | 265 m y. NN
Flächi: | 37,80 km²
Iwohner: | 6976 (31.12.2005)
Bevölkrigsdichti: | 185 Iwohner je km²
Usländeradeil: | 4,3 %
Postleitzahl: | 79238
Vorwahl: | {{{area_code}}}
Nummereschild: | FR
Gmeischlüssel: | 08 315 031
Gliderig: | 5 Deilorte
Adress vu dr Verwaltig: | Jengerstraße 6 79238 Ehrenkirchen
Internetuftritt: | www.ehrenkirchen.de
E-Mail-Adresse: |
Politik
Vogt: | Thomas Breig
Lag im Chreis
Topographi
[[Image:|300px|Topographi]]
Luftbild
[[Image:|300px|Luftbild]]

| Dialäkt: Markgräflerisch (Ebringe)

Ehrechilche isch e Gmei öppe 13 km südlich vu Friburg im Brisgau am Rand vum Markgräflerland.

## [ändere] Geographi

D'Gmei lit in dr Oberrhinische Diefebeni in 215 bis 916 Meter Höchi un umfasst denäbe die südliche Beriiche vum Batzeberg, Schnäggedal, Hohfirst un Hexedal. Die östliche Deil vu dr Gmarkig sin hauptsächlich bewaldet un lige im Schwarzwald.

Dr Ort bestoht us dr fimf ehemols selbständige Ortschafte Chilchhofe (mit Ortsdeil Ambringe), Ehrestette (mit Süd-Güetighofe), Norschige, Offeldinge und Scherzige.

## [ändere] Geschicht

Bereits in dr Steizitt hän in dr „Daifelschuchi“ gnennte Höhle bi Gietighofe Mensche gläbt. Ambringe, hüt zue Chilchhofe ghörig, isch 881 z'erst urchundlich erwähnt worre. Im Zug vu de Gmeireform 1973/74 hän sich die früeher selbständige Gmeie Ehrestette, Chilchhofe, Norschige, Offeldinge un Scherzige zue dr Gmai Ehrechilche zsämmegschlosse.

### [ändere] Gschichte Ehrestette

D'Höhle vu de Rendierjäger am Eelberg bi Gietighofe us dr äldere Strizitt sowie d'Alemannegräber am Birgsrand vum Schwarzwald sin Züge vu ere früehe Besidlig. Ehrestette wird erstmols anno 1139 urchundlich erwähnt. Am 10. August 1418 het Ehrestette vum Kaiser Sigismund s'Johrmärkträcht verlihe chriegt. 1842 isch Ehrestette als Gmei selbständig worre.

Dr Wiler Güetighofe ghört in sinem Norddeil zue Bollschwil.

### [ändere] Gschichte Chilchhofe

Dr erst schriftlich Hiwiis fer e Besidlig vu Chilchhofe findet mer anno 805. Dr Namme Chilchhofe wird erstmols in ere Urchunde vu anno 1087 erwähnt. Als Wallfahrtsort un Sitz vu dr Lehnsherre isch Chilchhofe im Middelalder dr Middelpunkt fer e grösseri Azahl vu umligende Ort gsi. E Reihe vu Adelsgschlechter vum Brisgau sin nochenander Lehnsherre vu dr Herrschaft Chilchhofe gsi. Währendem Drissigjährige Chrieg hän schwedischi Truppe 1638 e Grossdeil vu dr männliche Bevölchrig vu Chilchhofe un Pfaffewiler massakriert. Nooch dr mündliche Volksyberliferig sin d'Opfer (öppe 300 Männer) bi lebendigem Liib in ere Wipressi im Chilchhofer Schloss z'Dod trottet worre.

### [ändere] Gschichte Norschige

Alemannischi Gründige am Batzeberg wiise uf e früehi Besidlig vu Norschige hi. Die erst urchundlich Erwähnig stammt vu anno 1242. Norschige het ursprünglich zum Chloster St. Galle ghört, isch no als Lehe an d'Herre vu Staufe gange, noch dene ihrem Ussterbe (1602) s'Lehe vu St. Galle wiider izoge worre isch. 1806 isch Norschige no badisch worre.

### [ändere] Gschichte Scherzige

Alemannischi Gräberfund wiise ebefalls uf e früehi Besidlig vu Scherzige hi. Die erst urchundlich Erwähnig vu Scherzige stammt vu anno 1111. Dr Ort het domals Scersingen gheisse. Vu 1111 bis 1152 isch in Scherzige e Ortsadel bezügt. S'Dorf het im Middelalder verschidene Adelsgschlechter ghört, so dr Herrschaft Staufe un dr Oberlehnsherrschaft vu dr Üseberger, dr Markgrafe vu Hachberg un im Hus Habsburg als Landesherre vu dr Herrschaft Staufe. Vu 1492 bis 1811 het Scherzige zue dr Gmei Pfaffewiler ghört.

### [ändere] Gschichte Offeldinge

Die erst Chunde vu „Ofmanningen“ stammt vu anno 1139. Scho 1146 isch do e Ortsadel bezügt. Offeldinge isch im Middelalder ein vu dr Dagigsorte vum gräfliche Landgricht im Brisgau gsi.

## [ändere] Politik

### [ändere] Gmeirot

D'Kommunalwahl am 13. Juni 2004 het folgendi Sitzverdeilig ergä:

CDU | 38,2 % | -7,5 | 7 Sitze | -3
FWG | 33,1 % | +3,8 | 6 Sitze | ±0
Grüeni | 15,6 % | +1,9 | 3 Sitze | ±0
SPD | 13,0 % | +1,7 | 2 Sitze | ±0

### [ändere] Wappe

In gspaltenem Schild vorne in Rot yber goldenem (gelbem) Driberg e goldene (gäle) Dribel mit goldenem (gälem) Blatt, hinde in Gold (Gäl) e ufgrichtete blaue Hirsch. Verleihig: Landrotsamt Brisgau-Hochschwarzwald 21. März 1977

Ehrechilche bstoht us dr am 1. April 1973 vereinigte ehemolige Gmeie Ehrestette un Chilchhofe. Am 1. Jänner 1974 isch Offeldinge, am 1. April 1974 Scherzige un am 1. Oktober 1974 Norschige igmeindet worre.

In dr Veribarig yber dr Zsämmeschluss vu Ehrestette un Chilchhofe isch festglegt worre, dass fer die chünftig Gmei ä nöis Wappe gschaffe werre soll. Wie dr nei Namme, wo us Nammeelemente vu de beide grösste Gmeideil zsämmegsetzt isch, isch au des Wappe dur Verschmelzig vu dr bisherige Wappebilder entstande. S'vereinigt Deil vu dr Gmeiwappe vu Ehrestette un Chilchhofe un im wittere Sinn au vu Scherzige un chummt zuegliich zue ere e wirtschaftlichi Besunderheit, die geographisch Lag un d'Gschichte vu dr Gmei zsämmefassend Ussag: In allene Ortsdeile wird an dr Häng vu Batzeberg, Chilchberg un Eelberg, eo dur dr Driberg symbolisiert werre, sit alders her Wibau betriibe. Dr Hirsch, s'Wappedier vum Chloster St. Balsie, erinneret dodra, dass d'Herrschaft Chilchhofe, zue dere au Ehrestette ghört het, sowie Offeldinge un Scherzige als Deil vu dr Herrschaft Staufe im 18. Johrhundert im Schwarzwaldchloster understande sin un säll au z'Norschige Besitz gha het. D'Farb vu Bild un Feld im Chlosterwappe (in Blau e goldene Hirsch) isch verdüscht worre, um e heraldische Farbverstoss bim Zsämmetreffe vu dr beide Schildfelder z'vermiide.

## [ändere] Gmeipartnerschafte

- Lazarus-von-Schwendi-Städtebund, gegr. 1986

## [ändere] Bildigsirichtige

Grundschuele Ehrestette, Chilchhofe, Norschige; Jenger-Hauptschuel im Zentrum mit Werchrealschuel; Büecherei

## [ändere] Frizitt- un Sportalage

- Fest- un Sporthalle: Chilchberghalle im Zentrum; St. Gallushalle z' Norschige; Gmeihus Offeldinge
- Fuessballplätz z'Ehrestette, z'Chilchhofe un z'Norschige.
- Tennisplätz z'Chilchhofe
- Skateranlag mit Hockeyfeld un Basketballanlag
- Trimm-Dich Pfad

### [ändere] Wanderige

- Ölbergrundwäg: Daifelschuchi
- Waldlehrpfad im Eichwald yber Chilchhofe
- Wilehrpfad uf em Batzeberg
- Yberregional: Wiiwägli durs Markgräflerland

## [ändere] Kultur un Sähenswürdigkeite

- Deifelschuchi (Steiziithöhle)
- barocki Pfarrchilche us em 18. Johrhundert sowie s'Bäude vu dr ehemolige Chlostermühli in Offeldinge
- barocki Wallfahrtschilche Chilchhofe
- Wasserschloss Chilchhofe
- Hohbannstei
- Alemannegräber bi Ehrestette
- Winzergnosseschafte/Wiprobe
- Diversi Chapelle uf dr Gmarkig
- Johan Christian Wentzinger Burtshus in Ehrestette

### [ändere] Regelmässigi Verastaltige

- Rossprozession zue Ehre vum Hl. St. Georg ( Ende April / Afang Mai ) (Ehrestette)
- Lorenzemärkt 10. August un Lorenzehock am Wucheend vor oder nochem Lorenzemärkt (Ehrestette)
- Schlossgrabehock am letzte Mai-Wucheend (Chilchhofe)
- Chilchepatrozinium Mariae Himmelfahrt am 15. August (Chilchhofe)
- Dorfhock alli zwei Johr im Juni (Norschige)
- Johrmärkt un Dorffest im September (Offeldinge)

### [ändere] Söhn un Döchter vu dr Gmei

- Johan Christian Wentzinger, Bildhauer
- Elisabeth Bintzenstockh, Frau vum Moler Holbein d. J.
- Vadder un Sohn Jenger, Musiker
- Friherr Lazarus von Schwendi, Feldherr un Förderer vum Wibau
- Gebrüeder Josef, Johann u. Fridolin Dorner, Moler
- Josef Laiber, Bildhauer
- Heinrich Federer, Landschaftsmoler
- Josef Binninger, Moler

## [ändere] Webgleicher

- www.ehrenkirchen.de
- Wirtschaftsvereinigung Ehrenkirchen
- Ehrenkirchen: Informatione un Bilder

Vun "http://als.wikipedia.org../../../e/h/r/Ehrenkirchen.html"

Kategorie: Artikel uf Markgräflerisch | Ort (Landkreis Brisgau-Hochschwarzwald)

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Deutsch
- English
- Esperanto
- Italiano
- Nederlands
- Polski
- Português
- Русский